मध्ये च तस्य स अर्धचन्द्रेण मुक्ताफल जाल मालिना विविध रत्न खण्ड खचितेन शङ्ख क्षीर फेन पाण्डुरेण क्षीरोदेन इव स्वयं लक्ष्मीं दातुम् आगतेन गगन गतेन आतपत्रेण कृत छायम् अच्छ अच्छेन आभरण द्युतीनाम् निवहेन दिशाम् इव दर्शन अनुराग लग्नेन चक्रवालेन अनुगम्यमानम् आ नितम्ब विलम्बिन्या मालती शेखर स्रजा सकल भुवन विजय अर्जितया रूप पताकया इव विराजमानम् उत्सर्पिभिः शिखण्ड खण्डिका पद्मराग मणेः अरुणैर् अंशु जालैः अ दृश्यमान वन देवता विधृतैः बाल पल्लवैः इव प्रमृज्यमान मार्ग रेणु परुष वपुषम् बकुल कुड्मल मण्डली मुण्ड माला मण्डन मनोहरेण कुटिल कुन्तल स्तबक मालिना मौलिना मीलित आतपम् पिबन्तम् इव दिवसम् पशुपति जटा मुकुट मृगाङ्क द्वितीय शकल घटितस्य इव सहज लक्ष्मी समालिङ्गितस्य ललाट पट्टस्य मनःशिला पङ्क पिङ्गलेन लावण्येन लिम्पन्तम् इव अन्तरिक्षम् अभिनव यौवन आरम्भ अवष्टम्भ प्रगल्भ दृष्टिपात तृणीकृत त्रिभुवनस्य चक्षुषः प्रथिम्ना विकच कुमुद कुवलय कमल सरः सहस्र संछादित दश दिशम् शरदम् इव प्रवर्तयन्तम् आयत नयन नदी सीमान्त सेतुबन्धेन ललाट तट शशि मणि शिला तल गलितेन कान्ति सलिल स्रोतसा इव द्राघीयसा नासा वंशेन शोभमानम् अति सुरभि सहकार कर्पूर कक्कोल लवङ्ग पारिजातक परिमल मुचा मत्त मधुकर कुल कोलाहल मुखरेण मुखेन सनन्दन वनम् वसन्तम् इव अवतारयन्तम् आसन्न सुहृद् परिहास भावना उत्तानित मुख मुग्ध हसितैः दशन ज्योत्स्ना स्नपित दिङ्मुखैः पुनर् पुनर् नभसि संचारिणं चन्द्र आलोकम् इव कल्पयन्तं कदम्ब मुकुल स्थूल मुक्ताफल युगल मध्य अध्यासित मरकतस्य त्रिकण्टक कर्ण आभरणस्य प्रेङ्खतः प्रभया समुत्सर्पन्त्या कृत स कुसुम हरित कुन्द पल्लव कर्ण अवतंसम् इव उपलक्ष्यमाणम् आमोदित मृगमद पङ्क लिखित पत्रभङ्ग भास्वरम् भुज युगलम् उद्दाम मकर आक्रान्त शिखरम् इव मकरकेतु केतोः दण्ड द्वयम् दधानं धवल ब्रह्मसूत्र सीमन्तितम् सागर मथन सामर्ष गङ्गा स्रोतः संदानितम् इव मन्दरं देहम् उद्वहन्तम् कर्पूर क्षोद मुष्टि छुरण पांशुलेन इव कान्त उच्च कुच चक्रवाक युगल विपुल पुलिनेन उरःस्थलेन स्थूल भुज आयाम पुञ्जितम् पुरो विस्तारयन्तम् इव दिश् चक्रम् पुरस्ताद् ईषद् अधस् नाभि निहित एक कोण कमनीयेन पृष्ठतः कक्ष्या अधिक क्षिप्त पल्लवेन उभयतस् संवलन प्रकटित ऊरु त्रि भागेन हारीत हरिता निबिड निपीडितेन अधर वाससा विभज्यमान तनुतर मध्य भागम् अनवरत श्रम उपचित मांस कठिन विकट मकर मुख संलग्न जानुभ्याम् अति विशाल वक्षः स्थल उपल वेदिका उत्तम्भन शिला स्तम्भाभ्याम् चारु चन्दन स्थासक स्थूलतर कान्तिभ्याम् उरु दण्डाभ्याम् उपहसन्तम् इव ऐरावत कर आयामम् अति भरित ऊरु भार वहन खेदेन इव तनु हसन्तम् इव ऐरावत कर आयामम् अति भरित ऊरु भार वहन खेदेन इव तनुतर जङ्घा काण्डम् कल्पपादप पल्लव द्वयस्य इव पाटलस्य उभय पार्श्व अवलम्बिनः पाद द्वयस्य दोलायमानैर् नख मयूखैः अश्व मण्डन चामर मालाम् इव रचयन्तम् अभिमुखम् उच्चैस् उदञ्चद्भिः अतिचिरम् उपरि विश्राम्यद्भिः इव वलित विकटम् पतद्भिः खुरैः खण्डित भुवि प्रति क्षण दशन विमुक्त खणखणायित खर खलीने दीर्घ घ्राण लीन लालिके ललाट लुलित चारु चामीकर चक्रके शिञ्जान शातकौम्भाः यान शोभिनि मनः रंहसि गोलाङ्गूल कपोल काल काय लोम्नि नील सिन्धुवार वर्णे वाजिनि महति समारूढम् उभयतः पर्याण पट्ट श्लिष्ट हस्ताभ्याम् आसन्न परिचारकाभ्याम् दोधूयमान धवल चामरिका युगलम् अग्रतः पठतो बन्दिनः सुभाषितम् उत्कण्टकित कपोल फलकेन लग्न कर्ण उत्पल केसर पक्ष्म शकलेन इव मुख शशिना भावयन्तम् अनङ्ग युग अवतारम् इव दर्शयन्तं चन्द्र मयीम् इव सृष्टिम् उत्पादयन्तम् विलास प्रायम् इव जीव लोकम् जनयन्तम् अनुराग मयम् इव सर्ग अन्तम् आरचयन्तम् शृङ्गार मयम् इव दिवसम् आपादयन्तम् राग राज्यम् इव प्रवर्तयन्तम् आकर्षण अञ्जनम् इव चक्षुषोः वशीकरण मन्त्रम् इव मनसः स्वस्थ आवेश चूर्णम् इव इन्द्रियाणाम् असंतोषम् इव कौतुकस्य सिद्ध योगम् इव सौभाग्यस्य पुनर्जन्म दिवसम् इव मन्मथस्य रसायनम् इव यौवनस्य एक राज्यम् इव रामणीयकस्य कीर्ति स्तम्भम् इव रूपस्य मूल कोशम् इव लावण्यस्य पुण्य कर्म परिणामम् इव संसारस्य प्रथम अङ्कुरम् इव कान्ति लतायाः सर्ग अभ्यास फलम् इव प्रजापतेः प्रतापम् इव विभ्रमस्य यशः प्रवाहम् इव वैदग्ध्यस्य अष्टादश वर्ष देशीयम् युवानम् अद्राक्षीत्